Foto: Reuters Fransiya hukumati Parij shimoli-sharqida joylashgan qochqinlar lagerini tozalashga kirishdi. Bu haqda Reuters agentligi politsiyaga asosan xabar bermoqda. Port-de-la-Shapel tumanida o‘tkazilayotgan amaliyotda taxminan 350 nafar politsiyachi ishtirok etmoqda. Mahalliy OAVning xabar berishicha, lagerda taxminan mingga yaqin qochqinlar bor, ularning aksariyati Afrika va Afg‘onistondan bo‘lgan migrantlardir.